ЗАЦВЯРДЖАЮ

Намеснік Міністра адукацыі

Рэспублікі Беларусь

\_\_\_\_\_\_\_\_\_\_\_\_\_\_\_\_\_\_\_А. У. Кадлубай

5 жніўня 2024 г.

**МЕТАДЫЧНЫЯ РЭКАМЕНДАЦЫІ**

**па арганізацыі і правядзенні кваліфікацыйнага экзамену па выніках засваення вучнямі X (XI) –XI (XII) класаў**

**устаноў агульнай сярэдняй адукацыі, спецыяльных школ, спецыяльных школ-інтэрнатаў адукацыйнай праграмы**

**прафесійнай падрыхтоўкі рабочых (служачых) у межах вучэбнага прадмета «Працоўнае навучанне»**

**1. АГУЛЬНЫЯ ПАЛАЖЭННІ**

Пасля завяршэння засваення адукацыйнай праграмы прафесійнай падрыхтоўкі рабочых (служачых) для вучняў X (XI)–XI (XII) класаў устаноў агульнай сярэдняй адукацыі (далей – УАСА), спецыяльных школ, спецыяльных школ-інтэрнатаў, акрамя спецыяльных школ, спецыяльных школ-інтэрнатаў для вучняў з інтэлектуальнай недастатковасцю (далей – УСА), у межах вучэбнага прадмета «Працоўнае навучанне» праводзіцца кваліфікацыйны экзамен з мэтай пацвярджэння вучнямі вынікаў засваення гэтай адукацыйнай праграмы. Парадак правядзення кваліфікацыйнага экзамену вызначаецца Правіламі правядзення атэстацыі слухачоў, стажораў пры засваенні зместу адукацыйных праграм дадатковай адукацыі дарослых, зацверджанымі пастановай Міністэрства адукацыі Рэспублікі Беларусь ад 05.10.2022 № 367 (далей – Правілы правядзення атэстацыі).

Вучні XI (XII) класаў УАСА (УСА), якія завяршылі засваенне зместу адукацыйнай праграмы прафесійнай падрыхтоўкі рабочых (служачых), здаюць кваліфікацыйны экзамен. Вучням, якія паспяхова здалі кваліфікацыйны экзамен, выдаецца пасведчанне дзяржаўнага ўзору аб падрыхтоўцы, перападрыхтоўцы, павышэнні кваліфікацыі рабочага (служачага).

Кваліфікацыйны экзамен складаецца з кваліфікацыйнай пробнай работы, выкананай у перыяд вытворчага навучання (вытворчай практыкі), і экзамену па выніках тэарэтычнага навучання, на які ў вучэбным плане адведзена 6 гадзін.

Да экзамену па выніках тэарэтычнага навучання дапускаюцца вучні, якія выканалі ў поўным аб'ёме патрабаванні вучэбна-праграмнай дакументацыі і маюць выніковую адзнаку па вучэбным прадмеце «Працоўнае навучанне» не ніжэй за 3 (тры) балы.

Вучні XI (XII) класаў УАСА (УСА) не дапускаюцца да кваліфікацыйнага экзамену па вучэбным прадмеце «Працоўнае навучанне» ў выпадку, калі:

маюць выніковую адзнаку па вучэбным прадмеце «Працоўнае навучанне» ніжэй за 3 (тры) балы;

не засвоілі ў поўным аб’ёме змест адукацыйнай праграмы прафесійнай падрыхтоўкі рабочых (служачых) з прычыны змены прафесіі, якая асвойваецца, і немагчымасці ліквідацыі акадэмічнай розніцы;

маюць пропускі заняткаў, якія перавышаюць 30 і больш працэнтаў вучэбных гадзін за ўвесь перыяд навучання па вучэбным прадмеце «Працоўнае навучанне».

Ва ўсіх пералічаных выпадках вучням выдаецца даведка аб навучанні (узор запаўнення — дадатак 1).

Узоры пасведчання аб падрыхтоўцы, перападрыхтоўцы, павышэнні кваліфікацыі рабочага (служачага) і даведкі аб навучанні вызначаны пастановай Міністэрства адукацыі Рэспублікі Беларусь ад 19.08.2022 № 274. Згодна з пунктам 99 Інструкцыі аб парадку запаўнення дакументаў аб адукацыі, дадаткаў да іх, дакументаў аб навучанні, уліку і выдачы дакументаў аб адукацыі, дадаткаў да іх, залатога, сярэбранага медалёў, дакументаў аб навучанні, зацверджанай пастановай Міністэрства адукацыі Рэспублікі Беларусь ад 19.08.2022 № 274, вышэйназваныя дакументы аб навучанні ўручаюцца персанальна вучням пад подпіс у кнізе ўліку і выдачы дакументаў аб навучанні.

У атэстат аб агульнай сярэдняй адукацыі выстаўляецца гадавая адзнака па вучэбным прадмеце «Працоўнае навучанне», атрыманая ў XI (XII) класе УАСА (УСА). Гадавая адзнака выстаўляецца як сярэдняе арыфметычнае адзнак, атрыманых па выніках кожнай чвэрці. Адзнака па выніках кваліфікацыйнага экзамену не ўплывае на адзнаку, выстаўленую ў атэстат аб агульнай сярэдняй адукацыі па вучэбным прадмеце «Працоўнае навучанне».

Вучню, які па стане здароўя вызвалены ад вучэбных заняткаў па вучэбным прадмеце «Працоўнае навучанне», адпаведна за чвэрць, навучальны год уносіцца запіс «вызвалены(а)», вучань кваліфікацыйны экзамен не здае.

Для правядзення кваліфікацыйнага экзамену ствараецца кваліфікацыйная камісія ў складзе не менш як 3 чалавекі. Кваліфікацыйная камісія зацвярджаецца кіраўніком установы адукацыі, на базе якой рэалізуецца адукацыйная праграма прафесійнай падрыхтоўкі рабочых (служачых), не пазней чым за два тыдні да пачатку кваліфікацыйнага экзамену. Старшынёй кваліфікацыйнай камісіі прызначаецца педагагічны работнік або спецыяліст іншай арганізацыі, які мае вышэйшую адукацыю па адпаведным профілі (напрамку) адукацыі і займае пасаду згодна з атрыманай кваліфікацыяй. Старшынёй кваліфікацыйнай камісіі не можа быць педагагічны работнік, які ўдзельнічае ў адукацыйным працэсе па прафесійнай падрыхтоўцы вучняў. Пры рэалізацыі адукацыйнай праграмы прафесійнай падрыхтоўкі рабочых (служачых) у межах вучэбнага прадмета «Працоўнае навучанне» па I і II мадэлях кандыдатура старшыні кваліфікацыйнай камісіі ўзгадняецца з заснавальнікам установы адукацыі. У склад кваліфікацыйнай камісіі могуць уключацца педагагічныя работнікі УАСА, УСА, устаноў адукацыі, якія рэалізуюць праграмы прафесійна-тэхнічнай, адукацыйныя праграмы сярэдняй спецыяльнай адукацыі (далей – УССА), устаноў вышэйшай адукацыі (далей – УВА), іншых устаноў адукацыі, на базе якіх рэалізуецца адукацыйная праграма прафесійнай падрыхтоўкі рабочых (служачых), якія ўдзельнічаюць у адукацыйным працэсе па прафесійнай падрыхтоўцы вучняў або маюць адукацыю па адпаведным профілі, а таксама спецыялісты іншых арганізацый адпаведных відаў вытворчай дзейнасці з іх згоды і па ўзгадненні з кіраўніком па асноўным месцы працы. Парадак правядзення кваліфікацыйнага экзамену па завяршэнні засваення зместу адукацыйнай праграмы прафесійнай падрыхтоўкі рабочых (служачых) вызначаецца Правіламі правядзення атэстацыі. Некаторыя формы дакументаў, якія змяшчаюцца ў Правілах правядзення атэстацыі, прыведзены ў адпаведнасці з асаблівасцямі рэалізацыі адукацыйнай праграмы прафесійнай падрыхтоўкі рабочых (служачых) у межах вучэбнага прадмета «Працоўнае навучанне» і змяшчаюцца ў гэтых рэкамендацыях.

**2. ЗМЕСТ І МЕТОДЫКА ПРАВЯДЗЕННЯ КВАЛІФІКАЦЫЙНАГА ЭКЗАМЕНУ**

Расклад кваліфікацыйных экзаменаў складаецца намеснікам кіраўніка ўстановы адукацыі (кіраўніком структурнага падраздзялення), зацвярджаецца кіраўніком установы адукацыі, якая ажыццяўляе рэалізацыю адукацыйнай праграмы прафесійнай падрыхтоўкі рабочых (служачых) для вучняў X (XI)–XI (XII) класаў УАСА (УСА), за два тыдні да іх пачатку і даводзіцца да ведама кіраўнікоў УАСА (УСА), якія ў сваю чаргу павінны пазнаёміць з гэтай інфармацыяй вучняў, бацькоў (законных прадстаўнікоў) вучняў.

**2.1. Парадак і правілы правядзення кваліфікацыйнай пробнай работы**

Кваліфікацыйная пробная работа выконваецца на завяршальным этапе праходжання вучнямі вытворчай практыкі. У працэсе выканання кваліфікацыйнай пробнай работы вучні павінны прадэманстраваць ступень валодання прафесійнымі ведамі і ўменнямі ў самастойным выкананні работ у адпаведнасці з патрабаваннямі да рабочых (служачых), якія вызначаюцца тарыфна-кваліфікацыйнымі (кваліфікацыйнымі) характарыстыкамі, прафесійнымі стандартамі.

З мэтай падрыхтоўкі рабочых месцаў для правядзення кваліфікацыйнай пробнай работы, неабходнага абсталявання і інструмента, сыравіны і матэрыялаў і інш. распрацоўваецца пералік кваліфікацыйных пробных работ за месяц да іх правядзення. Калі вучні праходзяць вытворчую практыку ў некалькіх арганізацыях, то пералік кваліфікацыйных пробных работ распрацоўваецца ў прымяненні да кожнай з арганізацый.

На выкананне кваліфікацыйнай пробнай работы прадугледжваецца да 6 вучэбных гадзін. Канкрэтны аб’ём вучэбнага часу, які адводзіцца на выкананне кваліфікацыйнай пробнай работы, вызначаецца ў працэсе каляндарна-тэматычнага планавання па вучэбным прадмеце «Працоўнае навучанне».

Пры распрацоўцы пераліку кваліфікацыйных пробных работ трэба ўлічваць, што работы (заданні) павінны:

адпавядаць патрабаванням тарыфна-кваліфікацыйных (кваліфікацыйных) характарыстык, прафесійных стандартаў і зместу вытворчага навучання ў межах засваення адукацыйнай праграмы прафесійнай падрыхтоўкі рабочага (служачага);

адлюстроўваць спецыфіку зместу працоўнай дзейнасці арганізацыі, на базе якой была арганізавана вытворчая практыка вучняў;

забяспечваць нагрузку вучняў ва ўстаноўлены час;

забяспечваць магчымасць выкарыстання прагрэсіўных форм арганізацыі працы, прымянення найноўшых інструментаў і матэрыялаў.

Форма пераліку кваліфікацыйных пробных работ вучняў і прыклад яе запаўнення прыводзіцца ў дадатку 2.

Пералік кваліфікацыйных пробных работ распрацоўваецца майстрам вытворчага навучання, разглядаецца на пасяджэнні метадычнай камісіі (метадычнага аб’яднання) і зацвярджаецца намеснікам кіраўніка ўстановы адукацыі па ўзгадненні з арганізацыяй (у выпадку выканання кваліфікацыйных пробных работ у арганізацыі).

Вучню, які прыступае да выканання кваліфікацыйнай пробнай работы, выдаецца нарад-заданне на выкананне кваліфікацыйнай пробнай работы. Форма нарада-задання на выкананне кваліфікацыйнай пробнай работы з прыкладам яе запаўнення прадстаўлена ў дадатку 3.

Пры запаўненні нарада-задання ўдакладняюцца назва кваліфікацыйнай пробнай работы, узровень кваліфікацыі (разрад, пры наяўнасці), норма часу на выкананне кваліфікацыйнай пробнай работы. Выдача нарада-задання на выкананне кваліфікацыйнай пробнай работы, разлік нормы часу праводзіцца майстрам вытворчага навучання пры ўдзеле адказнай асобы, якая праводзіла навучанне вучняў у арганізацыі.

Пасля выканання кваліфікацыйнай пробнай работы нарад-заданне на яе выкананне падпісваецца кіраўніком структурнага падраздзялення арганізацыі, у якой гэта работа выконвалася.

Па выніках выканання кваліфікацыйнай пробнай работы запаўняецца заключэнне на кваліфікацыйную пробную работу (дадатак 4). Пры гэтым пры запаўненні радка «Па нормах часу на работу адведзена \_\_\_\_\_ гадзін» трэба ўлічваць нормы, устаноўленыя ў нарад-заданні на выкананне кваліфікацыйнай пробнай работы.

У радку «Фактычна затрачана» паказваецца час, за які вучань выканаў кваліфікацыйную пробную работу.

Пры апісанні вытворчых паказчыкаў, дасягнутых вучнем, трэба адлюстраваць:

ступень правільнасці вядзення тэхналагічнага працэсу;

ступень самастойнасці выкананых работ;

выкананне ўстановачных норм (пры наяўнасці);

узровень якасці выкананых работ (недастатковы, дастатковы, высокі, іншае);

узровень сфарміраванасці ўменняў, навыкаў пры выкананні патрэбных работ (недастатковы, дастатковы, высокі, іншае);

выкананне патрабаванняў па ахове працы, пажарнай і экалагічнай бяспецы, бяспечных метадаў і прыёмаў работы і інш.

**2.2. Парадак і правілы правядзення экзамену па выніках тэарэтычнага навучання**

На экзамене па выніках тэарэтычнага навучання вучні павінны прадэманстраваць веды:

парадку і правіл выканання адпаведных відаў работ;

прызначэння матэрыялаў, абсталявання, інструмента, якія выкарыстоўваюцца;

парадку і правіл чытання графічнай дакументацыі;

асноў аховы працы, пажарнай і экалагічнай бяспекі і патрабаванні да іх;

асноў эканомікі, працоўнага права, этыкі і псіхалогіі дзелавых адносін, інфармацыйных і камунікацыйных тэхналогій з улікам зместу і характару працоўнай дзейнасці.

Экзамен па выніках тэарэтычнага навучання праводзіцца па білетах або тэстах, якія складаюцца педагагічнымі работнікамі ўстановы адукацыі, спецыялістамі іншых арганізацый і зацвярджаюцца намеснікам кіраўніка (кіраўніком структурнага падраздзялення) установы адукацыі, які ажыццяўляе прафесійную падрыхтоўку рабочых (служачых) у межах вучэбнага прадмета «Працоўнае навучанне».

Змест экзаменацыйных білетаў у поўным аб'ёме павінен адлюстроўваць змест вучэбных праграм па адпаведных прафесіях рабочых (пасадах служачых), зацверджаных ва ўстаноўленым парадку і распрацаваных з улікам патрабаванняў тарыфна-кваліфікацыйных характарыстык прафесій рабочых, прафесійных стандартаў і агульных палажэнняў АТКД, кваліфікацыйных характарыстык служачых і агульных палажэнняў АКДП.

На правядзенне экзамену па выніках тэарэтычнага навучання адводзіцца не больш за 15 хвілін на аднаго вучня. Для падрыхтоўкі да адказу вучню адводзіцца не менш за 20 хвілін.

Колькасць экзаменацыйных білетаў павінна перавышаць колькасць экзаменаваных у вучэбным класе (групе). У экзаменацыйныя білеты, як правіла, уключаюцца 2–4 пытанні.

Пры фармулёўцы пытанняў (заданняў), якія ўключаюцца ў склад экзаменацыйных білетаў, рэкамендуецца ўлічваць, што змест пытанняў (заданняў) павінен забяспечваць магчымасць ацэнкі вучэбных дасягненняў вучняў у такіх адукацыйных галінах, як тэхналогія, тэхніка, матэрыялазнаўства, графіка, эканоміка, арганізацыя і кіраванне, ахова працы, ахова навакольнага асяроддзя, асновы права, этыка і псіхалогія дзелавых адносін, інфармацыйныя і камунікацыйныя тэхналогіі.

Пытанні і заданні павінны быць кароткімі і зразумелымі, выключаць рознае іх тлумачэнне. Прывядзём прыклады няўдала сфармуляваных пытанняў і заданняў:

**Прыклад 1.** *Як вымераць глыбіню адтуліны, высвідраванай у металічнай дэталі?*

Пытанне зададзена недыягнастычна. З яго зместу не зразумела, што павінен рабіць вучань: ці тлумачыць парадак і правілы вымярэння глыбіні адтуліны, ці выконваць гэту аперацыю, дэманструючы прыёмы і паслядоўнасць яе выканання. Правільна гэта заданне фармулюецца наступным чынам: *«Растлумачце парадак і правілы вымярэння глыбіні адтуліны, высвідраванай у металічнай дэталі».*

**Прыклад 2.** *Аднафазны асінхронны электрарухавік*.

І ў гэтым прыкладзе фармулёўка задання недыягнастычная. З яе зусім не ясна, што патрабуецца ад вучня: выказаць самае агульнае меркаванне аб аднафазным асінхронным электрарухавіку, ці свядома і асэнсавана выказаць прынцып яго дзеяння, ці абгрунтаваць магчымыя няспраўнасці, ці зрабіць яго разборку і зборку і да т. п. Правільнымі будуць наступныя фармулёўкі: *«Растлумачце прынцып дзеяння аднафазнага асінхроннага электрарухавіка», «Якія няспраўнасці ў рабоце аднафазнага асінхроннага электрарухавіка могуць узнікнуць пры празмерным зношванні шчотак? Адказ абгрунтуйце».*

Пры фармулёўцы пытанняў (заданняў) трэба абапірацца на патрабаванні да вынікаў вучэбнай дзейнасці вучняў, якія ўстаноўлены адносна кожнай з падтэм зместу вучэбнай праграмы прафесійнай падрыхтоўкі рабочых (служачых).

Напрыклад, у змесце вучэбнай праграмы прафесійнай падрыхтоўкі рабочых па прафесіі «Пячнік» прадугледжваецца вывучэнне тэмы «Матэрыялы для пячных работ». У выніку вывучэння адной з падтэм гэтай тэмы вучань павінен умець:

тлумачыць тэхналогію вытворчасці чыгуну і сталі;

апісваць віды сталі, асноўныя ўласцівасці;

называць меры аховы металаў ад карозіі, віды стальной арматуры і арматурных вырабаў, закладных дэталей і анкерных прыстасаванняў; апісваць сартымент сталей, арматурных халоднацягнутых дротаў, зварных арматурных сетак і пракатных профіляў металу;

тлумачыць патрабаванні стандартаў, тэхнічныя ўмовы на арматурныя сталі, уласцівасці сталі, правілы транспартавання, захоўвання, маркіроўкі, прыёмкі арматурных сталей;

тлумачыць умоўныя абазначэнні арматурных сталей на чарцяжах і спецыфікацыях;

называць вентыляцыйныя дэталі, трубныя пракладкі, віды арматурных каркасаў і блокаў.

Зыходзячы з гэтых патрабаванняў, можна прапанаваць наступныя фармулёўкі пытанняў (заданняў) для экзаменацыйных білетаў экзамену па выніках тэарэтычнага навучання вучняў:

называць меры аховы металаў ад карозіі;

растлумачце патрабаванні стандартаў і тэхнічныя ўмовы на арматурныя сталі;

растлумачце ўмоўныя абазначэнні арматурных сталей на чарцяжах;

назавіце вентыляцыйныя дэталі, віды арматурных каркасаў і блокаў і інш.

Прыклад афармлення экзаменацыйнага білета № 1 па прафесіі «Швачка» прыведзены ў дадатку 5.

**3. РЭКАМЕНДАЦЫІ ПА АЦЭНЬВАННІ ВЫНІКАЎ ВУЧЭБНАЙ ДЗЕЙНАСЦІ ВУЧНЯЎ**

Пры ацэньванні вынікаў кваліфікацыйных пробных работ, адказаў вучняў на экзамене па выніках тэарэтычнага навучання трэба выкарыстоўваць «Прыкладныя крытэрыі ацэнкі вынікаў вучэбнай дзейнасці вучняў па вучэбным прадмеце “Працоўнае навучанне” ў X (XI)–XI (XII) класах устаноў агульнай сярэдняй і спецыяльнай адукацыі» (дадатак 6).

З прычыны таго, што кваліфікацыйная пробная работа праводзіцца на вучэбных занятках па вытворчым навучанні, яе выкананне абавязковае для ўсіх вучняў, якія здаюць кваліфікацыйны экзамен, з выстаўленнем у журнал адзнакі за ўрок. Пры атрыманні адзнакі па кваліфікацыйнай пробнай рабоце ніжэй за тры балы або яе невыкананне па ўважлівай (няўважлівай) прычыне вучань не дапускаецца да здачы экзамену па выніках тэарэтычнага навучання. Такім вучням прадастаўляецца права паўторнага выканання кваліфікацыйнай пробнай работы ў тэрмін да здачы экзамену па выніках тэарэтычнага навучання або ў іншы тэрмін па рашэнні кваліфікацыйнай камісіі. Рашэнне аб паўторным выкананні кваліфікацыйнай пробнай работы фіксуецца ў нарадзе-заданні на выкананне кваліфікацыйнай пробнай работы. Пры паўторным выкананні кваліфікацыйнай пробнай работы выдаецца новы нарад-заданне на выкананне кваліфікацыйнай пробнай работы і афармляецца новае заключэнне на кваліфікацыйную пробную работу.

У выпадку паўторнага атрымання па выніках выканання кваліфікацыйнай пробнай работы адзнакі ніжэй за тры балы або паўторнай няяўкі без уважлівай прычыны для выканання кваліфікацыйнай пробнай работы вучань да экзамену па выніках тэарэтычнага навучання не дапускаецца і яму выдаецца даведка аб навучанні дзяржаўнага ўзору.

Адзнакі, атрыманыя вучнямі па выніках выканання кваліфікацыйнай пробнай работы, аб'яўляюцца вучням у дзень выканання кваліфікацыйнай пробнай работы.

Перад пачаткам кваліфікацыйнага экзамену па выніках тэарэтычнага навучання кваліфікацыйнай камісіі прадстаўляюцца наступныя дакументы:

загад па ўстанове адукацыі аб допуску вучняў да здачы кваліфікацыйнага экзамену;

дзённік уліку вытворчага навучання (вытворчай практыкі) (дадатак 7);

нарад-заданне на выкананне кваліфікацыйнай пробнай работы;

заключэнне на кваліфікацыйную пробную работу.

Адказ вучня на кожнае пытанне (заданне) экзаменацыйнага білета ацэньваецца асобна. Экзаменацыйная адзнака кожнага з членаў кваліфікацыйнай камісіі вызначаецца як сярэдняе арыфметычнае адзнак, выстаўленых за кожнае пытанне (заданне) экзаменацыйнага білета.

Выніковая адзнака па выніках кваліфікацыйнага экзамену выстаўляецца як сярэдняе арыфметычнае адзнак за выкананне кваліфікацыйнай пробнай работы і адзнакі па выніках тэарэтычнага навучання з улікам правілаў матэматычнага акруглення.

Калі вучань не адказаў па білеце (не выканаў тэставае заданне), кваліфікацыйная камісія па яго просьбе можа дазволіць адказаць па іншым білеце (выканаць іншае тэставае заданне). Пры гэтым у пратаколе пасяджэння кваліфікацыйнай камісіі (дадатак 8) за экзамен па выніках тэарэтычнага навучання ўносіцца адпаведны запіс. Пытанне аб зніжэнні адзнакі вучню ў гэтым выпадку вырашае кваліфікацыйная камісія.

Адзнакі, атрыманыя вучнямі па выніках экзамену па тэарэтычным навучанні, выніковыя адзнакі па выніках кваліфікацыйнага экзамену, рашэнне кваліфікацыйнай камісіі аб прысваенні разраду (пры наяўнасці) аб’яўляюцца вучням у дзень заканчэння кваліфікацыйнага экзамену. Вынікі экзамену па выніках тэарэтычнага навучання афармляюцца ў экзаменацыйнай ведамасці (дадатак 9).

Вучням, якія не здалі кваліфікацыйны экзамен ва ўстаноўлены тэрмін па ўважлівай прычыне, даецца магчымасць яго здачы ў тэрмін, які вызначаецца ўстановай адукацыі, на базе якой ажыццяўлялася рэалізацыя адукацыйнай праграмы прафесійнай падрыхтоўкі рабочых (служачых).

Вучням, якія не здалі кваліфікацыйны экзамен ва ўстаноўлены тэрмін без уважлівай прычыны або не атрымалі станоўчую адзнаку па выніках здачы кваліфікацыйнага экзамену, даецца права паўторнай здачы кваліфікацыйнага экзамену ў тэрмін, які вызначаецца ўстановай адукацыі, якая ажыццяўляе рэалізацыю адукацыйнай праграмы прафесійнай падрыхтоўкі рабочых (служачых).

Вучні, якія не з’явіліся для паўторнай здачы кваліфікацыйнага экзамену без уважлівых прычын або не атрымалі станоўчую адзнаку па яго выніках, лічацца не здаўшымі кваліфікацыйны экзамен. У такіх выпадках вучням выдаецца даведка аб навучанні дзяржаўнага ўзору.

Кваліфікацыйны экзамен мэтазгодна правесці да 25 мая бягучага навучальнага года.

Дадатак 1

Дзяржаўная ўстанова адукацыі

(поўная афіцыйная назва ўстановы адукацыі, іншай арганізацыі,

«Сярэдняя школа № 1002 г. Мінска»

індывідуальнага прадпрымальніка)

**ДАВЕДКА АБ НАВУЧАННІ С № 0000000**

Гэты дакумент сведчыць аб тым, што \_Бялова

(прозвішча, уласнае імя,

 Вольга Аляксееўна

імя па бацьку (калі такое маецца))

засвойваў(ла) адукацыйную праграму прафесійнай падрыхтоўкі

(адукацыйная праграма)

рабочых (служачых) у межах вучэбнага прадмета «Працоўнае навучанне»

па спецыяльнасці, кваліфікацыі (прафесіі рабочага, пасады служачага))

8153-010 «Швачка»

(код і назва спецыяльнасці, кваліфікацыі (прафесія рабочага, пасада служачага)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

прафілізацыі \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(назва прафілізацыі)

з01верасня 2022 г. па 25 мая 2024г. у вочнай

форме атрымання адукацыі за кошт сродкаў \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(бюджэту)

Даведка выдадзена ў сувязі з адлічэннем па завяршэнні навучання,

(падставы адлічэння,

загад ад 25.05.2024 № 98

дата і нумар загада аб адлічэнні)

За час навучання Бялова В. А.

(прозвішча, ініцыялы)

|  |  |  |
| --- | --- | --- |
| Прайшоў(ла) тэарэтычную падрыхтоўку ў аб’ёме | 70 | вуч. Гадзін |
| 1. Асновы працоўнага права  | 4 | вуч. Гадзін |
| 2. Псіхалогія і этыка дзелавых зносін | 5 | вуч. Гадзін |
| 3. Асновы эканомікі | 4 | вуч. Гадзін |
| 4. Інфармацыйныя і камунікацыйныя тэхналогіі  | 4 | вуч. Гадзін |
| 5. Ахова працы | 7 | вуч. Гадзін |
| 6. Ахова навакольнага асяроддзя | 4 | вуч. Гадзін |
| 7. Тэхналогія швейнай вытворчасці | 19 | вуч. Гадзін |
| 8. Абсталяванне швейнай вытворчасці | 12 | вуч. Гадзін |
| 9. Матэрыялазнаўства | 5 | вуч. Гадзін |
| 10. Спецмалюнак | 6 | вуч. Гадзін |

прайшоў(ла) вытворчае навучанне ў аб’ёме\_\_\_\_\_ вуч. гадзін

у тым ліку вытворчую практыку ў аб’ёме\_\_\_\_\_вуч. гадзін

Кіраўнік,

індывідуальны прадпрымальнік \_\_\_\_\_\_\_\_\_\_\_\_\_\_\_Лагуціна В. М.

(подпіс) (прозвішча і ініцыялы)

М. П.

Горад \_\_\_\_\_\_\_\_\_\_\_\_\_\_\_\_\_\_\_\_\_Мінск 25мая2024г.

Дадатак 2

*ААТ «Кармянскі камбінат бытавога абслугоўвання»*

(назва арганізацыі, установы адукацыі)

|  |  |
| --- | --- |
| Узгоднена\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_ 20\_\_ г. | ЗАЦВЕРДЖАНАНамеснік кіраўнікаўстановы адукацыі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ 20\_\_ г. |

(у выпадку выканання кваліфікацыйнай

пробнай работы ў арганізацыі)

**ПЕРАЛІК**

**кваліфікацыйных пробных работ вучняў класа (вучэбнай групы)**

*11 класа, якія засвойваюць прафесію «Швачка» 2 (другога) разраду*

|  |  |  |  |
| --- | --- | --- | --- |
| № п/п | Прозвішча, уласнае імя,імя па бацьку (калі такое маецца) вучня | Назва работы | Узровень кваліфікацыі выкананай работы(разрад, пры наяўнасці) |
| 1 | *Іванова Марыя Пятроўна* | *Выраб сурвэткі* | *2 разрад* |
| 2 | *Пятрова Ірына Іванаўна* | *Апрацоўка нізу вырабу і рукавоў* | *2 разрад* |
|  |  |  |  |

Майстар вытворчага навучання \_\_\_\_\_\_\_\_\_\_\_\_ Н. А. Сідарава

(подпіс) (ініцыялы, прозвішча)

Старшыня метадычнай камісіі

(метадычнага аб'яднання) \_\_\_\_\_\_\_\_\_\_\_\_ В. А. Аляксеева

(подпіс) (ініцыялы, прозвішча)

Пратакол пасяджэння метадычнай камісіі (метадычнага аб'яднання)

№ \_\_\_\_\_\_\_ ад \_\_\_ \_\_\_\_\_\_\_\_\_\_\_\_\_ 20\_\_\_

Дадатак 3

*ААТ «Кармянскі камбінат бытавога абслугоўвання»*

(назва арганізацыі, установы адукацыі)

**НАРАД-ЗАДАННЕ**

**на выкананне кваліфікацыйнай пробнай работы**

Вучань *Іванова Марыя Пятроўна*

(прозвішча, уласнае імя, імя па бацьку (калі такое маецца))

Клас (вучэбная група) *11 «А» клас*

Установа адукацыі *ДУА «Сярэдняя школа № 1 г. п. Карма»*

(назва ўстановы адукацыі)

Прафесія рабочага (пасада служачага) *8153-10 «Швачка»*

*17 мая 2024* г.

|  |  |  |  |
| --- | --- | --- | --- |
| Назва кваліфікацыйнай пробнай работы | Разрад(пры наяўнасці) | Норма часу на выкананне кваліфікацыйнай пробнай работы | Заўвага |
| *Выраб сурвэткі* | *2* | *2 гадзіны* |  |

 *Начальнік цэха*  \_\_\_\_\_\_\_\_\_\_\_ *А. У. Карпаў*

(пасада кіраўніка структурнага падраздзялення (подпіс) (ініцыялы, прозвішча)

арганізацыі)

Майстар вытворчага навучання \_\_\_\_\_\_\_\_\_\_\_\_ *Н. А. Сідарава*

(подпіс) (ініцыялы, прозвішча)

Дадатак 4

**ЗАКЛЮЧЭННЕ**

**на кваліфікацыйную пробную работу**

Складзена *18.05.2024*  аб тым, што вучань

 *Іванова Марыя Пятроўна*

(прозвішча, уласнае імя, імя па бацьку (калі такое маецца))

выканаў(ла) кваліфікацыйную пробную работу

 *Выраб сурвэткі*

(назва кваліфікацыйнай пробной работы)

па прафесіі (пасадзе служачага) *«Швачка» 2 (другога) разраду*

(назва прафесіі рабочага, разрад (пры наяўнасці), пасада служачага)

*Самастойна выканала ўвесь комплекс работ, прадугледжаны нарадам-заданнем на выкананне кваліфікацыйнай пробнай работы.*

*Ажыццяўляла выкананне абавязкаў у межах адпаведных патрабаванняў АТКД.*

(кароткая характарыстыка выканання работы (у т. л. правільнасць і

*Выконвала патрабаванні і нормы, якія прад’яўляюцца да якасці выканання заданняў.*

самастойнасць вядзення тэхналагічнага працэсу, якасныя паказчыкі, уменні і навыкі работ,

*Прымяняла бяспечныя метады і прыёмы работы, выконвала патрабаванні па ахове працы, пажарнай бяспецы, ахове навакольнага асяроддзя.*

выкананне правілаў аховы працы і іншае), адпаведнасць разраду)

Па нормах часу на работу адведзена *2*  гадзіны,

фактычна затрачана *2*  гадзіны.

Адзнака за кваліфікацыйную пробную работу *9 (дзевяць)*

(па дзесяцібальнай шкале)

Выкананая кваліфікацыйная пробная работа адпавядае прысвоенаму ўзроўню кваліфікацыі (разраду, пры наяўнасці) па прафесіі рабочага (пасадзе служачага) *2 (другому) разраду*

 *па прафесіі «Швачка»*

(назва кваліфікацыі рабочага (пасады служачага), узровень кваліфікацыі)

Кіраўнік структурнага

падраздзялення арганізацыі

*ААТ «Кармянскі камбінат*

(назва арганізацыі,

*бытавога абслугоўвання»* \_\_\_\_\_\_\_\_\_\_\_\_\_\_ *А. У. Карпаў*

установы адукацыі) (подпіс) (ініцыялы, прозвішча)

Майстар вытворчага навучання \_\_\_\_\_\_\_\_\_\_\_\_ *Н. А. Сідарава*

(подпіс) (ініцыялы, прозвішча)

Дадатак 5

 *ДУА «Сярэдняя школа № 1 г. п. Карма»*

(назва ўстановы адукацыі)

|  |  |
| --- | --- |
|  | ЗАЦВЕРДЖАНАНамеснік кіраўнікаўстановы адукацыі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *20 сакавіка 2024* г. |

Клас (вучэбная група) *11 «А» клас*

Прафесія рабочага (пасада служачага) *«Швачка» 2 (другога) разраду*

Экзаменацыйны білет № *1*

*1. Назавіце віды ручных шыўкоў, апішыце іх прызначэнне і прымяненне.*

*2. Апішыце класіфікацыю тканін па валакністым саставе.*

*3. Ахарактарызуйце бяспечныя метады і прыёмы пры рабоце з электрычным прасам.*

*4. Апішыце формы і сістэмы аплаты працы на прадпрыемствах швейнай вытворчасці.*

Настаўнік

(выкладчык,

майстар вытворчага навучання) \_\_\_\_\_\_\_\_\_\_ *Н. А. Сідарава*

(подпіс) (ініцыялы, прозвішча)

Пратакол пасяджэння метадычнай камісіі (метадычнага аб’яднання)

№ \_\_\_\_\_\_\_ ад \_\_\_ \_\_\_\_\_\_\_\_\_\_\_\_\_ 20\_\_\_

Дадатак 6

Прыкладныя крытэрыі ацэнкі вынікаў вучэбнай дзейнасці

вучняў па вучэбным прадмеце «Працоўнае навучанне»

у X (XI)–XI (XII) класах устаноў агульнай сярэдняй і

спецыяльнай адукацыі

|  |  |
| --- | --- |
| Адзнака ў балах | Паказчыкі ацэнкі |
| Тэарэтычнае навучанне | Вытворчае навучанне |
| 1 (адзін) | Пазнаванне асобных аб'ектаў вывучэння праграмнага вучэбнага матэрыялу, прад'яўленых у гатовым выглядзе (фактаў, тэрмінаў, з'яў, інструктыўных указанняў, дзеянняў і г. д.) | Недакладнае выкананне прыёмаў работ і кантролю якасці выкананых аперацый; няўменне ажыццяўляць самакантроль за выкананымі дзеяннямі; шматлікія парушэнні патрабаванняў тэхнічных нарматыўных прававых актаў, тэхнічнай дакументацыі; невыкананне норм выпрацоўкі; выкананне патрабаванняў аховы працы і пажарнай бяспекі; наяўнасць шматлікіх істотных памылак, якія выпраўляюцца пры непасрэднай дапамозе майстра вытворчага навучання ўстановы адукацыі (далей – майстра) |
| 2 (два) | Адрозненне аб'ектаў вывучэння праграмнага вучэбнага матэрыялу, прад'яўленых у гатовым выглядзе; ажыццяўленне адпаведных практычных дзеянняў | Недастаткова дакладнае выкананне прыёмаў работ і кантролю якасці выкананых аперацый; недастатковае ўменне ажыццяўляць самакантроль за выкананымі дзеяннямі; парушэнні патрабаванняў тэхнічных нарматыўных прававых актаў, тэхнічнай дакументацыі; невыкананне норм выпрацоўкі; выкананне патрабаванняў аховы працы і пажарнай бяспекі; наяўнасць істотных памылак, якія выпраўляюцца пры непасрэднай дапамозе майстра |
| 3 (тры) | Узнаўленне часткі праграмнага вучэбнага матэрыялу па памяці (фрагментарны пераказ і пералік аб'ектаў вывучэння); ажыццяўленне разумовых і практычных дзеянняў па ўзоры | Недастатковае валоданне прыёмамі работ і кантролю якасці выкананых аперацый; самакантроль за выкананнем дзеянняў з дапамогай майстра; выкананне найважнейшых патрабаванняў тэхнічных нарматыўных прававых актаў, тэхнічнай дакументацыі; нязначнае невыкананне норм выпрацоўкі; выкананне патрабаванняў аховы працы і пажарнай бяспекі; наяўнасць асобных істотных памылак, якія выпраўляюцца пры непасрэднай дапамозе майстра |
| 4 (чатыры) | Недастатковае ўсвядомленае ўзнаўленне большай часткі праграмнага вучэбнага матэрыялу (апісанне аб'ектаў вывучэння з элементамі тлумачэння, якія раскрываюць структурныя сувязі і адносіны); прымяненне ведаў у знаёмай сітуацыі па ўзоры; наяўнасць адзінкавых істотных памылак | Недастатковае валоданне прыёмамі работ і кантролю якасці выкананых аперацый; самакантроль за выкананнем дзеянняў з дапамогай майстра; выкананне асноўных патрабаванняў тэхнічных нарматыўных прававых актаў, тэхнічнай дакументацыі; выкананне норм выпрацоўкі; выкананне патрабаванняў аховы працы і пажарнай бяспекі; наяўнасць адзінкавых істотных памылак, якія выпраўляюцца пры непасрэднай дапамозе майстра |
| 5 (пяць) | Усвядомленае ўзнаўленне большай часткі праграмнага вучэбнага матэрыялу (апісанне аб'ектаў вывучэння з тлумачэннем структурных сувязей і адносін); прымяненне ведаў у знаёмай сітуацыі па ўзоры; наяўнасць неістотных памылак | Дастаткова самастойнае выкананне работ і кантролю якасці выкананых аперацый з дапамогай майстра; самакантроль за выкананымі дзеяннямі; выкананне асноўных патрабаванняў тэхнічных нарматыўных прававых актаў, тэхнічнай дакументацыі; выкананне норм выпрацоўкі; выкананне патрабаванняў аховы працы і пажарнай бяспекі; магчымыя неістотныя памылкі, якія выпраўляюцца пры дадатковых пытаннях майстра |
| 6 (шэсць) | Поўнае веданне і ўсвядомленае ўзнаўленне ўсяго праграмнага вучэбнага матэрыялу; валоданне праграмным вучэбным матэрыялам у знаёмай сітуацыі (апісанне і тлумачэнне аб'ектаў вывучэння, выяўленне і абгрунтаванне заканамерных сувязей, прывядзенне прыкладаў з практыкі, выкананне практыкаванняў, задач і заданняў па ўзоры, на аснове прадпісанняў); наяўнасць неістотных памылак | Самастойнае выкананне работ; кантроль якасці выкананых аперацый і самакантроль з дапамогай майстра ў асобных выпадках; выкананне большасці патрабаванняў тэхнічных нарматыўных прававых актаў, тэхнічнай дакументацыі; выкананне норм выпрацоўкі; выкананне патрабаванняў аховы працы і пажарнай бяспекі; магчымыя асобныя неістотныя памылкі, якія выпраўляюцца пры дадатковых пытаннях майстра |
| 7 (сем) | Поўнае, трывалае веданне і ўзнаўленне праграмнага вучэбнага матэрыялу; валоданне праграмным вучэбным матэрыялам у знаёмай сітуацыі (разгорнутае апісанне і тлумачэнне аб'ектаў вывучэння, раскрыццё сутнасці, абгрунтаванне і доказ, фармуляванне вывадаў, недастаткова самастойнае выкананне заданняў); наяўнасць адзінкавых неістотных памылак | Самастойнае выкананне работ; кантроль якасці выкананых аперацый з дапамогай майстра ў адзінкавых выпадках; самакантроль за выкананнем дзеянняў; выкананне патрабаванняў тэхнічных нарматыўных прававых актаў; тэхнічнай дакументацыі, выкананне норм выпрацоўкі; выкананне патрабаванняў аховы працы і пажарнай бяспекі; магчымыя адзінкавыя нязначныя памылкі, якія выпраўляюцца пры дадатковых пытаннях майстра |
| 8 (восем) | Поўнае, трывалае, глыбокае веданне і ўзнаўленне праграмнага вучэбнага матэрыялу; аперыраванне праграмным вучэбным матэрыялам у знаёмай сітуацыі (разгорнутае апісанне і тлумачэнне аб'ектаў вывучэння, раскрыццё сутнасці, абгрунтаванне і доказ, пацвярджэнне аргументамі і фактамі, фармуляванне вывадаў, самастойнае выкананне заданняў); наяўнасць адзінкавых неістотных памылак | Дастаткова ўпэўненае і дакладнае валоданне прыёмамі работ; кантроль якасці выкананых аперацый з нязначнай дапамогай майстра; самакантроль за выкананнем дзеянняў; выкананне ў поўным аб'ёме патрабаванняў тэхнічных нарматыўных прававых актаў, тэхнічнай дакументацыі; выкананне норм выпрацоўкі; выкананне патрабаванняў аховы працы і пажарнай бяспекі; наяўнасць асобных неістотных памылак, якія самастойна выпраўляюцца вучнем |
| 9 (дзевяць) | Поўнае, трывалае, глыбокае сістэмнае веданне праграмнага вучэбнага матэрыялу; аперыраванне праграмным вучэбным матэрыялам у часткова змененай сітуацыі (прымяненне вучэбнага матэрыялу як на аснове вядомых правілаў, прадпісанняў, так і пошук новых ведаў, спосабаў рашэння вучэбных задач, вылучэнне здагадак і гіпотэз, наяўнасць дзеянняў і аперацый творчага характару для выканання заданняў) | Упэўненае і дакладнае валоданне прыёмамі работ рознай ступені складанасці; кантроль якасці выкананых аперацый; самакантроль за выкананнем дзеянняў; выкананне ў поўным аб'ёме патрабаванняў тэхнічных нарматыўных прававых актаў, тэхнічнай дакументацыі, выкананне норм выпрацоўкі; выкананне патрабаванняў аховы працы і пажарнай бяспекі; наяўнасць адзінкавых неістотных памылак, якія самастойна выпраўляюцца вучнем |
| 10 (дзесяць) | Свабоднае аперыраванне праграмным вучэбным матэрыялам; прымяненне ведаў і ўменняў у незнаёмай сітуацыі (самастойныя дзеянні па апісанні, тлумачэнні аб'ектаў вывучэння, фармуляванні правіл, пабудове алгарытмаў для выканання заданняў, дэманстрацыя рацыянальных спосабаў рашэння задач, выкананне творчых работ і заданняў) | Упэўненае і дакладнае валоданне прыёмамі работ рознай ступені складанасці ў знаёмай або незнаёмай сітуацыі, перанос ведаў і ўменняў выканання розных тэхналагічных аперацый у новую сітуацыю; кантроль якасці выкананых аперацый; самакантроль за выкананнем дзеянняў; выкананне ў поўным аб'ёме патрабаванняў тэхнічных нарматыўных прававых актаў, тэхнічнай дакументацыі; выкананне норм выпрацоўкі; выкананне патрабаванняў аховы працы і пажарнай бяспекі |

Дадатак 7

**Тытульны ліст**

 *ДУА «Сярэдняя школа № 1 г. п. Карма»*

(назва ўстановы адукацыі, на базе якой ажыццяўляецца

прафесійная падрыхтоўка рабочых (служачых) у межах вучэбнага прадмета «Працоўнае навучанне»)

**ДЗЁННІК**

**уліку вытворчага навучання**

**(вытворчай практыкі)**

 *Іванова Марыя Пятроўна*

(прозвішча, уласнае імя, імя па бацьку (калі такое маецца) вучня)

Клас (вучэбная група) № *11 «А» клас*

 *8153-010 «Швачка»*

(назва прафесіі рабочага (пасады служачага))

Месца правядзення вытворчага навучання *ААТ «Кармянскі камбінат бытавога* *абслугоўвання»*

Майстар вытворчага навучання ад установы адукацыі

 *Сідарава Наталля Аляксандраўна*

(прозвішча, уласнае імя, імя па бацьку (калі такое маецца))

Майстар (інструктар) вытворчага навучання ад арганізацыі (прадпрыемства)

 *Сітнік Святлана Іванаўна, начальнік участка* (прозвішча, уласнае імя, імя па бацьку (калі такое маецца), пасада)

Пачатак навучання  *12.01.2024*  Заканчэнне навучання *17.05.2024*

|  |  |  |  |  |  |  |  |
| --- | --- | --- | --- | --- | --- | --- | --- |
| Дата | Змест вучэбна-вытворчых работ, якія выконваюцца | Узровень кваліфікацыі работ(разрад, пры наяўнасці) | Коль‑касць гадзін | Адзнака | Подпіс майстра (інструктара) вытворчага навучання ад арганізацыі (прадпрыем-ства) | Подпіс майстра вытворчага навучання ад установы адукацыі | Заў‑вага |
| *12.01.2023* | *Выраб сталовай бялізны* | *2* | *6* | *7* | *Сітнік С. І.* | *Сідарава Н. А.* |  |
| *19.01.2023* | *Апрацоўка зрэзаў абруса* | *2* | *4* | *8* | *Сітнік С. І.* | *Сідарава Н. А.* |  |
|  | *……* |  |  |  |  |  |  |
| *18.05.2023* | *Выкананне кваліфікацыйнай пробнай работы* | *2* |  |  |  |  |  |

Дадатак 8

 *ДУА «Сярэдняя школа № 1 г. п. Карма»*

(назва ўстановы адукацыі)

**Пратакол №** *1*

**пасяджэння кваліфікацыйнай камісіі**

*22* *мая* 20*24* г.

Аб правядзенні кваліфікацыйнага экзамену

Прысутнічалі:

Старшыня кваліфікацыйнай камісіі

 *І. Л. Смірнова*

 (ініцыялы, прозвішча)

члены кваліфікацыйнай камісіі: *М. П. Андрэева*

(ініцыялы, прозвішча)

 *І. С. Арлова*

(ініцыялы, прозвішча)

 *А. А. Ткачук*

(ініцыялы, прозвішча)

Вынікі рашэння кваліфікацыйнай камісіі

|  |  |  |  |  |  |
| --- | --- | --- | --- | --- | --- |
| №п/п | Прозвішча, уласнае імя, імя па бацьку (калі такое маецца) вучня | Назва, нумар (пры наяўнасці) УАСА (УСА)\* | Вынікікваліфікацыйнага экзамену | Рашэнне кваліфікацыйнай камісіі | Заўвага |
| Адзнака за выкананне кваліфіка‑цыйнай пробнай работы | Адзнака па выніках тэарэтычнага навучання | Выніковая адзнака | Прафесія рабочага (пасада служачага) | Прысвоены разрад(пры наяўнас-ці) |
| *1* | *Іванова Марыя Пятроўна* | *ДУА «СШ № 1 г. п. Карма»* | *8 (восем)* | *9 (дзевяць)* | *9 (дзевяць)* | *швачка* | *2* |  |
| *2* | *Пятрова Ірына Іванаўна* | *ДУА «СШ № 1 г. п. Карма»* | *3 (тры)* | *1 (адзін)* | *2 (два)* | *­* | – |  |
| *3* | *Фралова**Вольга**Аляксееўна* | *ДУА «СШ № 2 г. п. Карма»* | *5 (пяць)* |  |  |  |  | *не з'явіўся* |

\*Гэтыя звесткі запаўняюцца ў выпадку наяўнасці ў класе (вучэбнай групе) вучняў з розных УАСА (УСА).

Старшыня

кваліфікацыйнай камісіі *\_\_\_\_\_\_\_\_\_\_\_\_\_\_* І. Л. Смірнова

 (подпіс) (ініцыялы, прозвішча)

Члены

кваліфікацыйнай камісіі *\_\_\_\_\_\_\_\_\_\_\_\_\_\_* М. П. Андрэева

 (подпіс) (ініцыялы, прозвішча)

*\_\_\_\_\_\_\_\_\_\_\_* І. С. Арлова

(подпіс) (ініцыялы, прозвішча)

*\_\_\_\_\_\_\_\_\_\_\_* А. А. Ткачук

(подпіс) (ініцыялы, прозвішча)

Дадатак 9

 *ДУА «Сярэдняя школа № 1 г. п. Карма»*

(назва ўстановы адукацыі)

**ЭКЗАМЕНАЦЫЙНАЯ ВЕДАМАСЦЬ №** *1*

Клас (вучэбная група) *11 «А» клас*

Прафесія рабочага (пасада служачага) *8153-10 «Швея»*

Старшыня кваліфікацыйнай камісіі

І. Л. Смірнова

(ініцыялы, прозвішча)

члены кваліфікацыйнай камісіі:

М. П. Андрэева

(ініцыялы, прозвішча)

І. С. Арлова

(ініцыялы, прозвішча)

 А. А. Ткачук

(ініцыялы, прозвішча)

Дата правядзення *22.05.2024*

|  |  |  |  |
| --- | --- | --- | --- |
| №п/п | Прозвішча, уласнае імя, імя па бацьку (калі такое маецца) вучня | Нумар экзаменацыйнага білета | Адзнака |
| *1* | *Іванова Марыя Пятроўна* | *3* | *9* |
| *2* | *Пятрова Ірына Іванаўна* | *6* | *2* |
| *3* | *Фралова Вольга Аляксееўна* | *–* | *не з'явіўся* |
| *…* | *……….* |  |  |
| *20* | *………* |  |  |

Колькасць вучняў, дапушчаных да здачы кваліфікацыйнага экзамену *20* чал.

Колькасць вучняў, якія не з’явіліся на кваліфікацыйны экзамен *1* чал.

Старшыня

кваліфікацыйнай камісіі *\_\_\_\_\_\_\_\_\_\_\_\_\_\_* І. Л. Смірнова

 (подпіс) (ініцыялы, прозвішча)

Члены

кваліфікацыйнай камісіі *\_\_\_\_\_\_\_\_\_\_\_\_\_\_* М. П. Андрэева

 (подпіс) (ініцыялы, прозвішча)

*\_\_\_\_\_\_\_\_\_\_\_\_\_\_* І. С. Арлова

(подпіс) (ініцыялы, прозвішча)

*\_\_\_\_\_\_\_\_\_\_\_\_\_\_* А. А. Ткачук

(подпіс) (ініцыялы, прозвішча)